Det er efterhånden blevet en klassisk strategi for Venstre at fralægge sig ansvaret for at finde konstruktive løsninger og brede forlig. Til gengæld har partiet oprustet på sin nationalkonservative profil. I en tid præget af kontanthjælps- og SU-reformer, vækstplan og offentlighedslov er Folketinget også på trapperne til at afgøre Christianias fremtid. I 2004 vedtog et bredt flertal af Folketinget, at Christiania skulle normaliseres og særloven fra 1989 afskaffes. Nu er tiden kommet til at afskaffe loven, men kort før målstregen er det blevet tydeligt, at højre- og venstrefløjen er milevidt fra hinanden, når det handler om at definere, hvad normaliseringen skal indebære. Mens centrum-venstrefløjen blot vil sikre, at lovgivningens almindelige regler også gælder på Christiania, bliver Venstre ikke tilfreds, før området ligner et traditionelt parcelhuskvarter med murstenshuse, parkeringspladser og folk i kortærmede skjorter. Ironisk er det dog, at Venstre fastholder området i et lovløst limbo ved ikke at stemme for loven.

For det er ingen hemmelighed, at der gennem årene har været mange problemer med fristaden. Rockere, narkosalg og ulovligt byggeri er desværre blevet en del af Christiania. Det er uacceptabelt og står i kontrast til de kollektivistiske principper, som fristaden bygger på. Men Christiania er også et unikt minisamfund, hvor kreativitet og mangfoldighed blomstrer i farverige omgivelser.

Fristaden har vist sig at være et godt eksempel på, hvor stor forskel der er på højre- og venstrefløjen, når det kommer til tolerance over for andre livsformer. Det er efterhånden blevet en klassisk strategi for Venstre at fralægge sig ansvaret for at finde konstruktive løsninger og brede forlig. Til gengæld har partiet oprustet på sin nationalkonservative profil. Det gælder ikke mindst på Christiania-området, hvor Venstre nu er bakket ud af den aftale, som de selv var med til at indgå, da de havde regeringsposten. For selvom partiet har travlt med at proklamere sig som Danmarks liberale parti, bryder de sig dybest set ikke om mangfoldighed.

Vi må konstatere, at værdier som tolerance og frisind er gledet i baggrunden hos det såkaldt liberale parti. Venstres tøven får da ikke konsekvenser for Christiania.

Uenigheden om Christiania handler om, at venstre- og højrefløjen lægger vidt forskellige ting i en normalisering af Christiania. Mens vi til venstre for midten er optagede af, at beboerne overholder loven, er de borgerlige ikke tilfredse før christianitterne også opfører sig som gennemsnitsdanskeren. De ser ingen værdi i, at vores storby har områder, hvor der er plads til anderledes og skæve eksistenser. Det er på trods af, at Christiania, ifølge Wonderful Copenhagen, er Københavns 3. største turistattraktion og dermed en betydelig indtægtskilde til byen.

➜ Læs også: Løkkeridderen

Vi må konstatere, at værdier som tolerance og frisind er gledet i baggrunden hos det såkaldt liberale parti. Venstres tøven får da ikke konsekvenser for Christiania. Inden Folketinget går på sommerferie, vil et flertal uden om Venstre afskaffe særloven, så Christianias beboere kan bevare deres særlige samfund – dog inden for lovens rammer.

Mette Reissmann er medlem af Folketinget for Socialdemokraterne.